แนวโน้มดัชนีหุ้นเช้าปรับตัวลงก่อน
นักวิเคราะห์ฯคาดตลาดหุ้นไทยเช้านี้เปิดตลาดฯน่าจะปรับตัวลงก่อนผิดหวังสหรัฐฯไม่ส่งสัญญาณเรื่อง QE3
1 มี.ค. 2555

นักวิเคราะห์ฯคาดตลาดหุ้นไทยเช้านี้เปิดตลาดฯน่าจะปรับตัวลงก่อนผิดหวังสหรัฐฯไม่ส่งสัญญาณเรื่อง QE3
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล สายงานวิจัย บล.ไทยพาณิชย์ กล่าวว่า ตลาดหุ้นไทยเช้านี้เปิดตลาดฯมาน่าจะปรับตัวลงก่อน เนื่องจากเมื่อวานนี้ตลาดฯได้ปรับตัวขึ้นไปแรง และตลาดหุ้นอื่นในภูมิภาคเอเชียเช้านี้ต่างก็ปรับตัวลงกันทั่วหน้า หลังจากผิดหวังที่ เบน เบอร์นันเก้ ประธานธนาคารกลางสหรัฐ (เฟด) ไม่ได้ส่งสัญญาณว่าจะมีการใช้มาตรการผ่อนคลายเชิงปริมาณรอบ 3 (QE3)
สำหรับสถานการณ์ในยุโรปเวลานี้ดูเป็นบวก จากการปล่อยสินเชื่อรอบ 2 ทำให้ตัวเลขออกมาดีและสูงกว่าที่ตลาดฯคาดมาก พร้อมให้แนวรับไว้ที่ 1,150 จุด แนวต้าน 1,160-1,165 จุด และแนะให้ใช้จังหวะซื้อเมื่อราคาปรับตัวลง โดยแนะนำหุ้นในกลุ่มพลังงาน